Babelscape/SREDFM huggingface dataset:
Περιοχή Μοντούλι

Η Περιοχή Μοντούλι (Αγγλικά: "Monduli District", Σουαχίλι: "Wilaya ya Monduli"), είναι μία από τις επτά επαρχίες στην Περιφέρεια Αρούσα "(Arusha Region)" της Τανζανίας. Βρίσκεται στο βορειοανατολικό τμήμα της χώρας. Στα βόρεια συνορεύει με την Κένυα "(Kenya)", ανατολικά με την  Αγροτική Περιοχή Αρούσα "(Arusha Rural District)", νοτίως με την Περιφέρεια Μανυάρα "(Manyara Region)" και δυτικά με τις περιοχές Νγκορονγκόρο "(Ngorongoro District)" και Καράτου "(Karatu District)". Η διοικητική της πρωτεύουσα είναι η πόλη του Μοντούλι "(Monduli)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Μοντούλι "(Monduli District)" ήταν 185.237 άτομα, ενώ το 2012 -μετά από τον διαχωρισμό- ήταν 158.929 άτομα.
Νοτιοαφρικανική Ποδοσφαιρική Ομοσπονδία

Η Νοτιοαφρικανική Ποδοσφαιρική Ομοσπονδία (αγγλικά: "South African Football Association", SAFA) είναι το όργανο διοίκησης του ποδοσφαίρου στη Νότια Αφρική. Εδρεύει στο Γιοχάνεσμπουργκ. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νότιας Αφρικής.

Τα επαγγελματικά πρωταθλήματα της χώρας διοργανώνονται από τον Ανώτατο Ποδοσφαιρικό Σύνδεσμο (PSL) υπό την εποπτεία της Νοτιοαφρικανικής Ποδοσφαιρικής Ομοσπονδίας.
Περιοχή Μέρου

H Περιοχή Μέρου (Αγγλικά: "Meru District", Σουαχίλι: "Wilaya ya Meru"), είναι μία από τις έξι επαρχίες στην Περιφέρεια Αρούσα "(Arusha Region)" της Τανζανίας. Βρίσκεται στο βορειοανατολικό τμήμα της περιφέρειας Αρούσα "(Arusha Region)", το οποίο ανατολικά συνορεύει με την Περιφέρεια Κιλιμαντζάρο "(Kilimanjaro Region)" και νοτίως με την Περιφέρεια Μανυάρα "(Manyara Region)".

Η Επαρχία Μέρου "(Meru District)" καθώς και η Αγροτική Περιοχή Αρούσα "(Arusha Rural District)", προήλθαν μετά την Κυβερνητική απόφαση, σύμφωνα με το ΦΕΚ 353 του 2007 και μετά από το διαχωρισμό της Περιοχής Αρουμέρου. 
Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μέρου "(Meru District)" ήταν 268.144 άτομα.
Αιγυπτιακή Ομοσπονδία Καλαθοσφαίρισης

Η Αιγυπτιακή Ομοσπονδία Καλαθοσφαίρισης (αγγλικά: "Basketball New Zealand", BNZ) είναι το όργανο διοίκησης της καλαθοσφαίρισης στην Αίγυπτο. Εδρεύει στο Κάιρο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Αιγύπτου.
Ολλανδική Ομοσπονδία Καλαθοσφαίρισης

Η Ολλανδική Ομοσπονδία Καλαθοσφαίρισης (ολλανδικά: "Nederlandse Basketball Bond", NBB) είναι το όργανο διοίκησης της καλαθοσφαίρισης στην Ολλανδία. Εδρεύει στο Νιούγεϊν της επαρχίας της Ουτρέχτης και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ολλανδίας.
Ομοσπονδία Καλαθοσφαίρισης Νότιας Αφρικής

Η Ομοσπονδία Καλαθοσφαίρισης Νότιας Αφρικής (αγγλικά: "Basketball South Africa", BSA) είναι το όργανο διοίκησης της καλαθοσφαίρισης στη Νότια Αφρική. Εδρεύει στο Γιοχάνεσμπουργκ και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νότιας Αφρικής.
Υψίπεδα κρατήρων

Τα Υψίπεδα κρατήρων (Αγγλικά: "Crater Highlands"), είναι μια περιοχή κατά μήκος του Ρήγματος Ανατολικής Αφρικής "(East African Rift)". στην Τανζανία. Τα Υψίπεδα Νγκορονγκόρο (Αγγλικά: "Ngorongoro Highlands"), βρίσκονται σε μια ζώνη εξάπλωσης στον κόμβο συνάντησης των Αφρικανικών και Σομαλικών τεκτονικών πλακών, με αποτέλεσμα τις ξεχωριστές και εμφανείς γεωμορφές.

Τα υψίπεδα ονομάστηκαν λόγω της παρουσίας πολλών ηφαιστειακών κρατήρων και καλδέρων. Καθότι κοινό στις ζώνες διάδοσης, τα ηφαίστεια μπορούν να βρεθούν εδώ. Το μάγμα, που ανέρχεται για να καλύψει τα κενά, φθάνει στην επιφάνεια και σχηματίζει κώνους. Η καλδέρα σχηματίζεται, εάν εκραγεί ή καταρρεύσει ένα ηφαίστειο, μετά το άδειασμα του θαλάμου μάγματος από κάτω του και περαιτέρω διάδοση, μπορεί επίσης να θραύσει τα ηφαίστεια.

Τα ακόλουθα θεωρούνται ότι ευρίσκονται εντός στα Υψίπεδα κρατήρων "(Crater Highlands)":
Περιφέρεια Αρούσα

Η Περιφέρεια Αρούσα (Αγγλικά "Arusha Region", Σουαχίλι "Mkoa wa Arusha"), είναι μια από τις 30 διοικητικές περιφέρειες της Τανζανίας. Πρωτεύουσα και μεγαλύτερη πόλη, είναι η πόλη της Αρούσα. Η περιφέρεια, προς τα βόρεια συνορεύει με τις Κομητείες "Kajiado County" και "Narok County" στην Κένυα, ανατολικά με την Περιφέρεια Κιλιμαντζάρο "(Kilimanjaro Region)", στα νότια με τις Περιφέρειες Μανυάρα "(Manyara Region)" και Σινγκίντα "(Singida Region)" και δυτικά με τις Περιφέρειες Μάρα "(Mara Region)" και Σιμίγιου "(Simiyu Region)".

Μεγάλες πόλεις περιλαμβάνει προς τα βόρεια τις Μοντούλι "(Monduli)", Ναμάνγκα "(Namanga)", Λονγκίντο "(Longido)" και Λολιόντο "(Loliondo)", προς τα δυτικά τις Μτο ουά Μπου "(Mto wa Mbu)" και Καράτου "(Karatu)" και προς τα ανατολικά την Ούσα Ρίβερ "(Usa River)". Η περιοχή είναι συγκρίσιμη σε μέγεθος με την σε συνδυασμό χερσαίων και υδάτινων περιοχών πολιτεία Μέριλαντ των ΗΠΑ.

Η Περιφέρεια Αρούσα "(Arusha Region)", είναι ένας παγκόσμιος τουριστικός προορισμός και αποτελεί το κέντρο του σιρκουί των σαφάρι στη βόρεια Τανζανία. Τα εθνικά πάρκα και τα προστατευόμενα σε αυτήν την περιφέρεια περιλαμβάνουν:
* την Προστατευόμενη Περιοχή Νγκορονγκόρο "(Ngorongoro Conservation Area)"
* το Εθνικό Πάρκο Αρούσα "(Arusha National Park)"
* την Ελεγχόμενη Περιοχή Κυνηγίου Λολιόντο "(Loliondo Game Controlled Area)" και
* τμήμα του Εθνικού Πάρκου Λίμνης Μανυάρα "(Lake Manyara National Park)"
Τα ευρήματα των 600-ετών λίθινων δομών που βρέθηκαν στην "Engaruka", ακριβώς έξω από το χωματόδρομο ανάμεσα στη Μτο ουά Μπου "(Mto wa Mbu)" και τη Λίμνη Νάτρον "(Lake Natron)". Με Δείκτη Ανθρώπινης Ανάπτυξης "(Human Development Index (HDI))" το 0,721, η Αρούσα "(Arusha)" είναι μία από τις πιο αναπτυγμένες περιφέρειες της Τανζανίας.
Ηφαίστειο Γκελάι

Το Ηφαίστειο Γκελάι (Αγγλικά: "Gelai Volcano"), βρίσκεται σε ύψος 2.942 μέτρα (9.652 ft) και βρίσκεται στην Τανζανία στην περιοχή με τα Υψίπεδα κρατήρων "(Crater Highlands)". Βρίσκεται στο νοτιοανατολικό άκρο της Λίμνης Νάτρον στο Ρήγμα Ανατολικής Αφρικής "(East African Rift)". Η ηφαιστειακή δραστηριότητα στο Όρος Γκελάι "("αγγλικά: "Gelai Mountain", σουαχίλι": Mlima Gelai)", χρονολογείται εδώ και λιγότερο από ένα εκατομμύριο έτη. Το καλοκαίρι του 2007, σημειώθηκε ένας αριθμός σεισμών στην περιοχή. Συνδεόμενος με το μεγαλύτερο σεισμό της 17ης Ιουλίου 2007, ένα ΒΒΑ-κατεύθυνσης ρήγμα ή στενό "graben" που σχηματίζεται στη νότια πλευρά του "Gelai". Το ρήγμα μπορεί να σχετίζεται με την εισβολή του ένα στενό "dike" σε βάθος περίπου 4.000 μέτρα (13.000 ft).

Το ηφαίστειο βρίσκεται εντός μίας περιοχής ελεγχόμενου κυνηγίου το οποίο εκτείνεται ανατολικά στο Λονγκίντο "(Longido)". Αυτό προκάλεσε την αύξηση του αριθμού των ζώων στην περιοχή, λόγω των προσπαθειών κατά της λαθροθηρίας που παρέχεται από τα έσοδα των κυνηγών.
Μυκοθεραπεία

Η μυκοθεραπεία ή μυκοαποκατάσταση εδάφους είναι μια μορφή βιοαποκατάστασης στην οποία χρησιμοποιούνται για την απολύμανση μιας περιοχής μύκητες. Ο όρος αναφέρεται ειδικά στη χρήση του μυκηλίου των μυκήτων στη διαδικασία της βιοθεραπείας εδάφους.

Επιπρόσθετα, ο όρος μυκοθεραπεία αναφέρεται και στην χρήση μανιταριών (φαρμακευτικών και μη) για την ενίσχυση του οργανισμού, ανθρώπων και ζώων, ενώ ήδη στην US National Library of Medicine δημοσιεύονται τα αποτέλεσματα της χρήσης της μυκοθεραπείας σε αυτό το πλαίσιο. Πιο συγκεκριμένα, Μυκοθεραπεία ορίζεται ως "η μελέτη της χρήσης εκχυλισμάτων και ενώσεων που λαμβάνονται από μανιτάρια ως φάρμακα ή παράγοντες που προάγουν την υγεία". 

Η Μυκοθεραπεία αποτελεί ένα μεγάλο κομμάτι της ολιστικής ιατρικής, η οποία είναι μία αρμονική συνέργεια μεταξύ της κλασικής και της συμπληρωματικής προστασίας της υγείας. Ο όρος "Μυκοθεραπεία" αρχικά χρησιμοποιήθηκε μόνο για την πενικιλίνη το 1928. Ωστόσο, πολύ σύντομα διάφορα άλλα φαρμακευτικά μόρια ανιχνεύθηκαν σε μίκρο- και μάκρο-μύκητες. Υπάρχουν πολυάριθμες επιστημονικές δημοσιεύσεις για τα οφέλη που έχει η Μυκοθεραπεία. Παρόλα αυτά, για ορισμένα μόρια απαιτούνται διπλές-τυφλές μελέτες πριν αρχίσει η γενική χρήση .
4-βινυλοφαινόλη

Η 4-βινυλοφαινόλη (αγγλικά "4-vinylphenol") είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο C8H8O, Πιο συγκεκριμένα, είναι μια «θυγατρική» φαινόλη που βρίσκεται στο κρασί και στη μπύρα. Παράγεται από την αλλοίωση της μαγιάς "Brettanomyces". Όταν φθάνει σε συγκεντρώσεις μεγαλύτερες από τα αισθητήρια όριο, μπορεί να δώσει αρώματα κρασιού, που περιγράφονται ως «υπόβαθρο», αλλά χρησιμοποιήθηκε επίσης για την παραγωγή φαρμάκων, εμποτισμό επιδέσμων και άλλων προϊόντων. Στο κρασί, η 4-βινυλοφαινόλη μπορεί να αντιδράσει με άλλα μόρια, όπως οι ανθοκυανιδίνες, παράγοντας νέες χημικές ενώσεις. Στα λευκά κρασιά,οι βινυλοφαινόλες είναι κυρίαρχες (4-βινυλοφαινόλη 70-1.150 µg/l και 4-βινυλογουαιακόλη 10-490 µg/l, ενώ στα κόκκινα κρασιά αντίστοιχα κυρίαρχες είναι οι αιθυλοφαινόλες [Et(C6H4)OH].
Ομοσπονδία Καλαθοσφαίρισης Ανγκόλας

Η Ομοσπονδία Καλαθοσφαίρισης Ανγκόλας (πορτογαλικά: "Federação Angolana de Basquetebol", FAB) είναι το όργανο διοίκησης της καλαθοσφαίρισης στην Ανγκόλα. Εδρεύει στη Λουάντα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ανγκόλας.
Ντάνιελ Νέιθανς

Ο Ντάνιελ Νέιθανς ("Daniel Nathans", 30 Οκτωβρίου 1928 – 16 Νοεμβρίου 1999) ήταν Αμερικανός μικροβιολόγος, που βραβεύθηκε με το Βραβείο Νόμπελ Φυσιολογίας και Ιατρικής το 1978 για την ανακάλυψη των περιοριστικών ενζύμων.
Ποδοσφαιρική Ομοσπονδία Ισλαμικής Δημοκρατίας του Ιράν

Η Ποδοσφαιρική Ομοσπονδία Ισλαμικής Δημοκρατίας του Ιράν (περσικά: فدراسیون فوتبال ایران, αγγλικά: "Football Federation Islamic Republic of Iran", F.F.I.R.I.) είναι το ανώτατο διοικητικό όργανο όσον αφορά το άθλημα του ποδοσφαίρου στο Ιράν. Η έδρα της βρίσκεται στην Τεχεράνη και είναι υπεύθυνη για τη διεξαγωγή των ερασιτεχνικών ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων του Ιράν.

Τα επαγγελματικά πρωταθλήματα της χώρας διοργανόνωνται από τον Οργανισμό Ποδοσφαιρικού Συνδέσμου Ιράν υπό την εποπτεία της Ποδοσφαιρικής Ομοσπονδίας Ισλαμικής Δημοκρατίας του Ιράν.
Ποδοσφαιρική Ομοσπονδία Λιβάνου

Η Ποδοσφαιρική Ομοσπονδία Λιβάνου (αραβικά: الاتحاد اللبناني لكرة القدم‎‎, αγγλικά: "Lebanese Football Association", LFA, γαλλικά: "Fédération Libanaise de Football Association", FLFA) είναι το ανώτατο διοικητικό όργανο όσον αφορά το άθλημα του ποδοσφαίρου στο Λίβανο. Η έδρα της βρίσκεται στη Βηρυτό και είναι υπεύθυνη για τη διεξαγωγή των ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων του Λιβάνου.
Ποδοσφαιρική Ομοσπονδία Κινεζικής Ταϊπέι

Η Ποδοσφαιρική Ομοσπονδία Κινεζικής Ταϊπέι (κινεζικά: 中華民國足球協會, αγγλικά: "Chinese Taipei Football Association", CTFA) είναι το ανώτατο διοικητικό όργανο όσον αφορά το άθλημα του ποδοσφαίρου στην Ταϊβάν. Η έδρα της βρίσκεται στην Ταϊπέι και είναι υπεύθυνη για τη διεξαγωγή των ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων της χώρας.
Τζέιν Μάνσφιλντ

Η Τζέιν Μάνσφιλντ ("Jayne Mansfield", 19 Απριλίου 1933 - 29 Ιουνίου 1967) ήταν Αμερικανίδα ηθοποιός του κινηματογράφου, του θεάτρου και της τηλεόρασης.
Κράι της Σλοβακίας

Τα Κράι της Σλοβακίας αποτελούν διοικητική διαίρεση της Σλοβακίας. Κάθε κράι (σλοβακικά: "kraj"), διαιρείται αντίστοιχα σε οκρές (σλοβακικά: "okresy"), οι οποίες, με την σειρά τους, διαιρούνται διοικητικά σε δήμους. Τα κράι της χώρας είναι τα παρακάτω:

thumb|320px|Χάρτης των κράι της Σλοβακίας.
Αγριόγατα του Καυκάσου

Η Αγριόγατα του Καυκάσου ("Felis silvestris caucasica"), είναι ένα υποείδος της Αγριόγατας ("Felis silvestris"), που ζει στα βουνά της Τουρκίας και του Καυκάσου.
Ζακ Φουκιέ

Ο Ζακ Φουκιέ (φλαμανδικά: Jacob Fouquier ή Jacques Focquier, Αμβέρσα, περ. 1591 - Παρίσι, 1659) ήταν Φλαμανδός ζωγράφος τοπίων του στυλμπαρόκ, ο οποίος δραστηριοποιήθηκε και είχε πολύ επιτυχημένη σταδιοδρομία στη Γαλλία.
Ηλίας Λάππας

Ο Ηλίας Λάππας (20 Ιουλίου 1979, Αθήνα) είναι Έλληνας πετοσφαιριστής που αγωνίζεται στο Πρωτάθλημα Ελλάάδας στη θέση του ακραίου.
Λίαμ Κάνιγχαμ

Ο Λίαμ Κάνιγχαμ (αγγλικά: "Liam Cunningham", 2 Ιουνίου 1961 - ) είναι Ιρλανδός ηθοποιός του θεάτρου και του κινηματογράφου. Ο ηθοποιός έγινε ιδιαίτερα γνωστός για τον ρόλο του ως Davos Seaworth, στην τηλεοπτική σειρά του HBO, "Game of Thrones". Εκτός από αυτό, έχει υπάρξει υποψήφιος για το "London Film Critics' Circle" και το "Βritish Independent Film Award". Ενώ έχει κερδίσει δύο βραβεία στο Irish Film & Television Academy, κι ένα BAFTA, που το μοιράστηκε με τον Μάικλ Φασμπέντερ, για τημ αστυνομική-δραματική μικρού μήκους ταινία, "Pitch Black Heist".
Πάνος Παναγιωτούνης

Ο Πάνος Παναγιωτούνης είναι Έλληνας λογοτέχνης, δοκιμιογράφος και ιστορικός του θεάτρου. Γεννήθηκε το 1930 στην Καλαμάτα. Σπούδασε νομικά και πολιτικές και οικονομικές επιστήμες στο Πανεπιστήμιο Αθηνών.

Δικηγόρος παρ' Αρείω Πάγω μέχρι την συνταξιοδότησή του, ασχολήθηκε συνδικαλιστικά με τα πνευματικά πράγματα του τόπου μας και χρημάτισε Γενικός Γραμματέας του Συνδέσμου Ελλήνων Λογοτεχνών, Έφορος και Γενικός Γραμματέας της Εταιρείας Ελλήνων Λογοτεχνών.

Έχει ταξιδέψει πολύ σε Ανατολικές και Δυτικές χώρες (Ιταλία, Γιουγκοσλαβία, Ρουμανία, Ολλανδία, Πολωνία, Λιβύη, Αίγυπτο, Δανία, Ρωσία, Κορέα, Μογγολία, κ.λ.π.), όπου εκπροσώπησε πολιτιστικές οργανώσεις, ενώ έχει λάβει μέρος σε πολλά συνέδρια στο εξωτερικό, εκπροσωπώντας την Ελλάδα. Είναι καθηγητής της ελληνικής και ξένης λογοτεχνίας και ιστορίας του θεάτρου-δραματολογίας σε ανώτερες σχολές. Έργα έχουν βραβευτεί (Διεθνές Βραβείο Ιπεκτσί το 1989) και μεταφραστεί σε πολλές ξένες γλώσσες: Πολωνικά, Γαλλικά, Αγγλικά, Αραβικά, Αλβανικά, Ουγγρικά, Κορεάτικα, Πακιστανικά (Ούρντου) κ.λ.π. Τα δύο τελευταία βιβλία του, "Λαύριο Π" και "Μινώταυρος", είχαν απήχηση στην κριτική και στο αναγνωστικό κοινό.

Έχει ασχοληθεί με την ποίηση, το θέατρο, την ιστορία της λογοτεχνίας και του θεάτρου και την μελέτη. Πολλά ποιήματά του εμφανίστηκαν στα λογοτεχνικά περιοδικά "Νέα Εστία" και "Φιλολογική Πρωτοχρονιά". Έχει εκδώσει πολλά βιβλία ποίησης, θεάτρου, μελέτης και δοκιμίου, όπως:
Δουκάτο

Δουκάτο μπορεί να είναι είτε μια χώρα, ένα έδαφος ή γενικά οποιαδήποτε μορφή διακυβέρνησης γης που ως κυβερνήτη και αρχηγό έχει τον Δούκα. Ο όρος αυτός κατάγεται μόνο από την Ευρώπη, διότι κυρίως στα φεουδαρχικά συστήματα της Ευρώπης υπήρχε αυτός ο τίτλος. Είναι ο τρίτος ανώτερος τίτλος για έναν άνθρωπο κατά την διάρκεια της Φεουδαρχίας (μετά τον Αυτοκράτορα και τον Βασιλιά). 

Δεν θα πρέπει ο τίτλος αυτός να συγχέεται με αυτόν του Μέγα Δούκα, ο οποίος δεν ισχύει σε όλες τις χώρες και σε αυτές που ισχύει είναι ανώτερο αξίωμα από τον Δούκα. 

Πολλά δουκάτα ήταν αυτόνομες χώρες και άλλα ήταν υπό την διοίκηση κάποιου ανώτερου μονάρχη. Ένα παράδειγμα δουκάτου είναι το Δουκάτο της Βαρσοβίας.
Λαμπτρές

Η Λάμπτρα ή "Λάμπρα" (), συνήθως αναφερόμενη στον πληθυντικό ως: οι Λαμπτρές ή "Λαμπρές" () ήταν το όνομα, αρχαίων οικισμών - πόλεων και δήμων της Ερεχθηίδας (περιοχή της Αρχαίας Αττικής και φυλή της αρχαίας Αθήνας), που ήταν διαμοιρασμένοι σε δύο κυρίως οικισμούς, με δύο αντίστοιχους δήμους, τον μεν ένα μεσογειακό στους πρόποδες του Υμηττού και τον δε άλλον παράλιο - παράκτιο, κοντά στην ακτή του Σαρωνικού, με ονομασίες αντίστοιχα, για τον μεν μεσόγειο δήμο “Καθύπερθεν Λαμπτραί” (Άνω Λαμπτραί) και για τον δε παράλιο δήμο “Υπένερθεν Λαμπτραί” (Κάτω Λαμπτραί) ή “Παράλιαι Λαμπτραί”.
CONADE

Η CONADE ("Comisión Nacional de Cultura Física y Deporte", ελληνικά: Εθνική Επιτροπή Φυσικής Αγωγής και Αθλητισμού) υπάγεται στο Υπουργείο Παιδείας του Μεξικού και σκοπό έχει τη διάδοση και την προώθηση της φυσικής αγωγής, της αναψυχής και του αθλητισμού στη χώρα.
Έμπα

Η Έμπα είναι κοινότητα της επαρχίας Πάφου στην Κύπρο.
Μεσόγη

Η Μεσόγη είναι κοινότητα της επαρχίας Πάφου στην Κύπρο, και εντοπίζεται τρία χιλιόμετρα στα βόρεια της ομώνυμης πρωτεύουσας, στον κύριο δρόμο Πάφου – Πόλεως Χρυσοχούς.
Ισκέλε

Το Ισκελέ είναι δήμος της επαρχίας Ισκέλε στην Τουρκική Δημοκρατία Βορείου Κύπρου. Το έδαφος του δήμου ανήκει εκ του νόμου (de jure) στην Κυπριακή Δημοκρατία, σύμφωνα με την οποία είναι χωριό και ονομάζεται Τρίκωμο. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Σοφία Φράγκου

Η Σοφία Φράγκου είναι καθηγήτρια Ψυχιατρικής στην Ιατρική Σχολή Icahn του Όρους Σινά, στη Νέα Υόρκη, όπου είναι επικεφαλής του Προγράμματος Διερεύνησης των Ψυχώσεων. Είναι μέλος του Βασιλικού Κολλεγίου Ψυχιάτρων από το 1994 και αντιπρόεδρος του Παναμερικανικού Τμήματος RCPsych "(RCPsych Panamerican Division)". Είναι, επίσης, μέλος της Ευρωπαϊκής "(EPA)" και της Αμερικανικής Εταιρείας Ψυχιατρικής "(APA)". Ήταν αντιπρόεδρος της Επιτροπής Ερευνών στη Διεθνή Εταιρεία Διπολικής Διαταραχής τη περίοδο 2010-2014. Επίσης διετέλεσε μέλος του Συμβουλίου της Βρετανικής Εταιρείας Ψυχοφαρμακευτικής. Αποτελεί ιδρυτικό μέλος του τμήματος Νευροαπεικόνισης της Ευρωπαϊκής Εταιρείας Ψυχιατρικής και ιδρυτικό μέλος του Δικτύου Απεικόνισης του Εγκεφάλου του Ευρωπαϊκού Κολλεγίου Νευροψυχολογίας. Είναι μια από τους τρεις επιμελητές του επιστημονικού περιοδικού "European Psychiatry (Ευρωπαϊκή ψυχιατρική)", του επίσημου περιοδικού της Ευρωπαϊκής Εταιρείας Ψυχιατρικής.
Ποταμός Δειραδιώτης

Ο Ποταμός Δειραδιώτης ή "Ποταμός Δειραδιωτών" ή "Ποταμός Δειράδων" ή "Ποτάμιοι" ή "Ποτάμιοι Δειραδιώτες" ή "Ποτάμιοι Δειράδες" ή "Ποταμοί Δειράδες" ή "Ποταμοί" (), (ο δήμος: Ποταμού Δειραδιωτών) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας).
Κράσιμιρ Κόλεφ

Ο Κράσιμιρ Κόλεφ (βουλγαρικά: Красимир Колев) (γενν. Ντόμπριτς, 7 Νοεμβρίου 1971) είναι Βούλγαρος παλαίμαχος ποδοσφαιριστής που αγωνιζόταν ως τερματοφύλακας. 

Ξεκίνησε το ποδόσφαιρο το 1981, σε ηλικία 10 ετών, στις ακαδημίες της ομάδας της γεννέτειράς του, Ντόμπρουτζα Ντόμπριτς και το 1991 έγινε επαγγελματίας στην ανδρική ομάδα. Το 1993 μεταπήδησε στην Λοκομοτίβ Πλόβντιβ, στην οποία αγωνίστηκε μέχρι το 1995, όταν μεταπήδησε στην Λέφσκι Σόφιας. Με τη Λέφσκι Σόφιας αγωνίστηκε μέχρι το 1997, όταν ήρθε στην Ελλάδα για την Προοδευτική. Με τη φανέλα της Προοδευτικής αγωνίστηκε μια χρονιά και το 1998 επέστρεψε στην πατρίδα του για την Σπάρτακ Βάρνας. Με την Σπάρτακ Βάρνας αγωνίστηκε μέχρι το 2003, όταν μεταπήδησε στην άλλη ομάδα της Βάρνας, Τσέρνο Μόρε Βάρνας, με την οποία αγωνίστηκε μέχρι το 2010, όπου επέστρεψε ξανά στη Σπάρτακ, στην οποία σταμάτησε την ποδοσφαιρική του καριέρα.

Με το τέλος της ποδοσφαιρικής καριέρας του, ασχολήθηκε ως προπονητής και ανέλαβε καθήκοντα προπονητή τερματοφυλάκων στην Τσέρνο Μόρε Βάρνας. Ακολούθως, από τον Μάιο του 2012 μέχρι και τον Ιούνιο του 2013 εργάστηκε ως προπονητής τερματοφυλάκων στη Λέφσι Σόφιας και από τον Ιούλιο του 2016 μέχρι και τον Δεκέμβριο του ίδιου έτους, εργάστηκε ως προπονητής τερματοφυλάκων στη Λοκομοτίβ Πλόβντιβ.
Κλειστό Γυμναστήριο Κορυδαλλού «Θεόδωρος Πούτος»

Το Κλειστό Γυμναστήριο Κορυδαλλού «Θεόδωρος Πούτος» είναι κλειστός αθλητικός χώρος στον Κορυδαλλό Αττικής και αποτελεί τμήμα του Δημοτικού Αθλητικού Κέντρου Κορυδαλλού. Στο κλειστό γυμναστήριο διεξάγονται κυριότερα αγώνες χειροσφαίρισης , καλαθοσφαίρισης αλλά και πετοσφαίρισης.
Ανάφλυστος

Η Ανάφλυστος (), (ο δήμος: Αναφλύστου) ήταν αρχαίος οικισμός - πόλη και δήμος της Αντιοχίδας (περιοχή της Αρχαίας Αττικής και φυλή της αρχαίας Ελλάδας).
Σεντρομπάσκετ

Το Σεντρομπάσκετ (ισπανικά: "Centrobasket") είναι διεθνής διοργάνωση καλαθοσφαίρισης που πραγματοποιείται κάθε δύο χρόνια υπό την αιγίδα της Διεθνούς Ομοσπονδίας Καλαθοσφαίρισης (FIBA), όπου συμμετέχουν εθνικές ομάδες από τη Βόρεια, Κεντρική Αμερική και την Καραϊβική. Αυτές οι χώρες απαρτίζουν τη Συνομοσπονδία Κεντρικής Αμερικής και την Καραϊβικής (CONCENCABA). Οι τρεις ή τέσσερις κορυφαίες ομάδες κερδίζουν συνήθως την πρόκριση για το Αμερικανικό Πρωτάθλημα, μέσω του οποίου έχουν τη δυνατότητα να διεκδικήσουν μία θέση για το Παγκόσμιο Κύπελλο ή για τους Ολυμπιακούς Αγώνες.

Δικαίωμα συμμετοχής αποκτούν οι ομάδες που έχουν κατακτήσει την πρώτη ή δεύτερη θέση στην αμέσως προηγούμενη διοργάνωση του Σεντρομπάσκετ, όπως και οι ομάδες που έχουν τερματίσει στις πρώτες θέσεις του Πρωταθλήματος Κεντρικής Αμερικής και του αντίστοιχου Πρωταθλήματος Καραϊβικής. Συνολικά, 32 χώρες έχουν την ευκαιρία να προκριθούν στα τελικά της διοργάνωσης.
Λυθροδόντας

Ο Λυθροδόντας είναι κοινότητα της επαρχίας Λευκωσίας στην Κύπρο.
Βατυλή

Η Βατυλή είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Σχεδιασμένη οικονομία

Σχεδιασμένη οικονομία (ή αλλιώς Κεντρική Οικονομία ή Κεντρικώς Σχεδιασμένη Οικονομία) είναι ένα οικονομικό σύστημα κατά το οποίο όλες οι οικονομικές αποφάσεις διαμορφώνονται από τη βούληση του κράτους και όχι από την αλληλεπίδραση μεταξύ των καταναλωτών και των επιχειρήσεων. Αντίθετα με την οικονομία της αγοράς -όπου οι αποφάσεις παραγωγής παίρνονται από ιδιώτες και ιδιωτικές επιχειρήσεις- η σχεδιασμένη οικονομία αποβλέπει στον απόλυτο έλεγχο των πόρων που παράγονται. Την παραγωγή των αγαθών την αναλαμβάνουν κρατικά εργοστάσια και επιχειρήσεις.
Πρόγραμμα της Θεσσαλονίκης

Το Πρόγραμμα της Θεσσαλονίκης ήταν ένα μανιφέστο που υιοθετήθηκε από τον Συνασπισμό Ριζοσπαστικής Αριστεράς (ΣΥΡΙΖΑ) και παρουσιάστηκε από τον πρόεδρό του Αλέξη Τσίπρα στη Διεθνή Έκθεση Θεσσαλονίκης στις 13 Σεπτεμβρίου 2014, το οποίο πρότεινε ένα σύνολο πολιτικών που αποσκοπούσαν στην αντιστροφή των μέτρων λιτότητας και την παράλληλη διατήρηση ισοσκελισμένων προϋπολογισμών. Στις αρχές του 2015, ο Αλέξης Τσίπρας, δήλωσε ότι το πρόγραμμα είναι «μη διαπραγματεύσιμο».

Μετά τη νίκη του ΣΥΡΙΖΑ στις εκλογές του Ιανουαρίου 2015, ο Τσίπρας έγινε Πρωθυπουργός της Ελληνικής Δημοκρατίας και δημιούργησε κυβέρνηση συνεργασίας με το δεξιό αντιμνημονιακό κόμμα των Ανεξαρτήτων Ελλήνων με στόχο την άμεση υλοποίηση του προγράμματος. Σύμφωνα με επίσημη ανακοίνωση του ΣΥΡΙΖΑ, «η νέα κυβέρνηση θα εφαρμόσει το Πρόγραμμα της Θεσσαλονίκης, ώστε να τερματιστεί η ανθρωπιστική κρίση».

Στις 13 Ιουλίου 2015, η Ελληνική κυβέρνηση και οι δανειστές κατέληξαν σε συμφωνία, υπό την οποία η κυβέρνηση έπρεπε να εφαρμόσει σκληρά μέτρα λιτότητας, πράγμα που κατέστησε πρακτικά αδύνατη την εφαρμογή των μέτρων που προβλέπονταν στο Πρόγραμμα της Θεσσαλονίκης.
Μάρσαλ Γουόρεν Νίρενμπεργκ

right|255px|thumb|Ο Νίρενμπεργκ το 1962
right|255px|thumb|Οι Νίρενμπεργκ (δεξιά) και ο Χάινριχ Ματέι σε φωτογραφία του 1961
Ο Μάρσαλ Γουόρεν Νίρενμπεργκ ("Marshall Warren Nirenberg", 10 Απριλίου 1927 – 15 Ιανουαρίου 2010) ήταν Αμερικανός βιοχημικός και γενετιστής, που βραβεύθηκε με το Βραβείο Νόμπελ Φυσιολογίας και Ιατρικής το 1968 μαζί με τους Χαρ Γκομπίντ Χοράνα και Ρόμπερτ Χόλυ για για τις έρευνες που κατέδειξαν τον τρόπο με τον οποίο η σειρά των νουκλεοτιδίων στα νουκλεϊκά οξέα, που φέρουν τον γενετικό κώδικα, ελέγχει τη σύνθεση πρωτεϊνών στο κάθε κύτταρο.
Ιωάννα Παππά

Η Ιωάννα Παππά (Βοστόνη, 11 Μαρτίου 1977) είναι Ελληνίδα ηθοποιός.
Άγιος Γαυδέντιος

Ο Άγιος Γαυδέντιος (;-μετά το 405 μ.Χ) ήταν χριστιανός επίσκοπος στην Μπρέσια.
Μπράιαν Επστάιν

Ο Μπράιαν Επστάιν ("Brian Samuel Epstein", 19 Σεπτεμβρίου 1934 – 27 Αυγούστου 1967) ήταν Άγγλος μουσικός επιχειρηματίας, περισσότερο γνωστός ως μάνατζερ των Beatles.
Αντίοχος Πτολεμαΐδας

Ο Αντίοχος Πτολεμαΐδας (; - μεταξύ 404 και 408) ήταν χριστιανός επίσκοπος στην Πτολεμαΐδα της Φοινίκης.
Ich bin ein Berliner

"Ich bin ein Berliner" (, "είμαι ένας Βερολινέζος") είναι μία φράση από την ομιλία του Προέδρου των ΗΠΑ Τζον Κένεντι στο Δυτικό Βερολίνο στις 26 Ιουνίου 1963. Ο Κένεντι είπε «είμαι πολίτης του Βερολίνου» υπογραμμίζοντας την υποστήριξη των ΗΠΑ προς τη Δυτική Γερμανία, 22 μήνες μετά τη σοβιετική υποστήριξη της Ανατολικής Γερμανίας και λίγο μετά το χτίσιμο το Τείχους του Βερολίνου για να αποτραπεί η μαζική μετανάστευση προς τη Δύση. Το μήνυμα απευθυνόταν τόσο στους Σοβιετικούς όσο και στους Βερολινέζους και ήταν μια σαφής δήλωση για την πολιτική των ΗΠΑ μετά την κατασκευή του Τείχους. Μια άλλη φράση της ομιλίας του ήταν επίσης στα γερμανικά, "Lass' sie nach Berlin kommen" ("Αφήστε τους να έρθουν στο Βερολίνο"), και απευθυνόταν σε εκείνους που ισχυρίζονταν ότι «μπορούμε να συνεργαστούμε με τους κομμουνιστές», παρατήρηση την οποία ο Νικίτα Χρουστσόφ χλεύασε λίγες ημέρες αργότερα.

Η ομιλία θεωρείται μια από τις καλύτερες του Κένεντι, τόσο για την χρονική στιγμή του Ψυχρού Πολέμου όσο και για την τεκμηρίωση των νέων συνόρων. Ήταν μεγάλη επιτυχία για τους δυτικούς Βερολινέζους, που ζούσαν σε ένα θύλακα βαθιά μέσα στην Ανατολική Γερμανία και με τον φόβο για μια πιθανή κατάληψη από την Ανατολική Γερμανία. Μιλώντας από μια πλατφόρμα που στήθηκε στα σκαλιά του Δημαρχείου του Σόνεμπεργκ σε ένα ακροατήριο 450.000 ανθρώπων, ο Κένεντι εκτός των άλλων είπε: «Δύο χιλιάδες χρόνια πριν, ήταν περήφανο καύχημα να λες civis romanus sum ["Είμαι ένας Ρωμαίος πολίτης"]. Σήμερα, στον κόσμο της ελευθερίας, το πιο περήφανο καύχημα είναι "Ich bin ein Berliner!" ... Όλοι οι ελεύθεροι άνθρωποι, όπου και αν ζουν, είναι πολίτες του Βερολίνου, και, ως εκ τούτου, ως ελεύθερος άνθρωπος, είμαι υπερήφανος για τις λέξεις "Ich bin ein Berliner!"».
Χρωμάτιος Ακυληίας

Ο Χρωμάτιος Ακυληίας (;-407/408 μ.Χ) ήταν χριστιανός επίσκοπος στην Ακυληία και τιμάται ως άγιος .
Αλφιέρι Μαζεράτι

μικρογραφία|δεξιά|Ο Αλφιέρι Μαζεράτι (πρώτος από αριστερά) με τους υπόλοιπους αδελφούς Μαζεράτι, έξω από το πρώτο τους μηχανουργείο στην Μπολόνια.
Ο Αλφιέρι Μαζεράτι ("Alfieri Maserati", 23 Σεπτεμβρίου 1887, Βόγκερα Παβίας – 3 Μαρτίου 1932, Μπολόνια) ήταν Ιταλός οδηγός αγώνων και κατασκευαστής αυτοκινήτων. Ξεκίνησε εργαζόμενος σε διάφορα εργαστάσια ως μηχανικός, συνέχισε ως οδηγός αγώνων με αρκετές νίκες και τελικά ασχολήθηκε με την κατασκευή αυτοκινήτων. Μαζί με τα αδέλφια του ίδρυσαν την βιομηχανία αγωνιστικών αυτοκινήτων Μαζεράτι. Επινόησε τον δεκαεξακύλινδρο κινητήρα με δύο σειρές κυλίνδρων.

Το 2014 η Μαζεράτι έδωσε το όνομά του στο πειραματικό μοντέλο Μαζεράτι Αλφιέρι που παρουσίασε για τα 100 χρόνια της εταιρείας.
Ακιλέ Ρουκιγιέ Χατούν

Η Ακιλέ Ρουκιγιέ Χατούν (Οθ. Τούρκικα:عقیلہ خاتون‎) (Τούρκικα: "Akile Rukiye Hatun", 1607-1630) ήταν η τρίτη και η νόμιμη σύζυγος του σουλτάνου Οσμάν Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Akile Rukiye Hatun Aliyyetü'ş-Şân Hazretleri
Τσεχική Ομοσπονδία Καλαθοσφαίρισης

Η Τσεχική Ομοσπονδία Καλαθοσφαίρισης (τσεχικά: "Česká basketbalová federace", ČBF) είναι το όργανο διοίκησης της καλαθοσφαίρισης στην Τσεχική Δημοκρατία. Εδρεύει στην Πράγα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά και επαγγελματικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Τσεχίας.
Ασιατική αγριόγατα

H Ασιατική αγριόγατα ("Felis silvestris ornata"), είναι ένα υποείδος της Αγριόγατας ("Felis silvestris"), που απαντάται στην ανατολική Κασπία, στο βόρειο Καζακστάν, στην δυτική Ινδία και στη νότια Μογγολία.Είναι επίσης γνωστή και ως Ασιατική αγριόγατα της στέπας ή ως Ινδική αγριόγατα της ερήμου.Η κατάστασή της, είναι «Τουλάχιστον ανησυχητική» στην Κόκκινη Λίστα της IUCN.Δεν υπάρχουν πληροφορίες για την τρέχουσα κατάσταση του είδους, αλλά πιστεύεται ότι οι πληθυσμοί μειώνονται.
Λιθουανική Ομοσπονδία Καλαθοσφαίρισης

Η Λιθουανική Ομοσπονδία Καλαθοσφαίρισης (λιθουανικά: "Lietuvos Krepšinio Federacija", LKF) είναι το όργανο διοίκησης της καλαθοσφαίρισης στη Λιθουανία. Εδρεύει στο Βίλνιους και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Λιθουανίας.
Αλμπέρτο ντε λα Μπέγια

Ο Αλμπέρτο ντε λα Μπέγια Μουδένιο (ισπανικά: "Alberto de la Bella Madueño", 2 Δεκεμβρίου 1985 - ) είναι επαγγελματίας Ισπανός ποδοσφαιριστής, που αγωνίζεται στη Ρεάλ Σοσιεδάδ. Παίζει στη θέση του αριστερού αμυντικού.

Ο Ντε λα Μπέγια ξεκίνησε την επαγγελματική του καριέρα από το 2004, και έως το 2009 αγωνιζόταν σχεδόν εξολοκλήρου σε ισπανικές Β ομάδες, όπως της Εσπανιόλ, της Βιγιαρρεάλ και της Σεβίλλης. Από το 2009, όμως, έως και το 2016, αγωνιζόταν στη Ρεάλ Σοσιεδάδ. Από το 2010, έχει κάνει τέσσερις συμμετοχές με την Εθνική ομάδα Καταλονίας.
Μεϊλισάχ Χατούν

Η Μεϊλισάχ Χατούν (Οθ. Τούρκικα:ميليسا خاتون) (Τούρκικα:"Meylişah (Meyl-i Şah) Hatun", γνωστή και ως "Μελεκσιμά ή Μελικαγιά", 1608-1631) ήταν η δεύτερη σύζυγος του Σουλτάνου Οσμάν Β' της Οθωμανικής Αυτοκρατορίας και μητέρα του Ηγεμόνα Ομέρ.

Ο πλήρης τίτλος ήταν: Devletlu İsmetlu Meyl-i Şah Hatun Aliyyetü'ş-Şân Hazretleri
Ντόροθι Πάρκερ

Η Ντόροθι Πάρκερ ("Dorothy Parker", 22 Αυγούστου 1893 - 7 Ιουνίου 1967) ήταν Αμερικανίδα ποιήτρια, διηγηματογράφος, κριτικός και σατιρικός, περισσότερο γνωστή για τα πνευματώδη ευφυολογήματά της σχετικά με τις αστικές ιδιορρυθμίες του 20ού αιώνα.
Γαρκινία

Η Γαρκινία "(Garcinia)", είναι ένα φυτό του γένους της οικογένειας Κλουσιίδων "(Clusiaceae)" εγγενές στην Ασία, την Αυστραλία, την τροπική και νότια Αφρική και την Πολυνησία. Ο αριθμός των ειδών είναι αμφίβολος, με διάφορες πηγές να αναγνωρίζουν μεταξύ 50 και 300 περίπου. Συνήθως, τα φυτά αυτού του γένους ονομάζονται "saptrees", μανγκοστάνες (τα οποία μπορούν επίσης να αναφέρονται συγκεκριμένα στην "purple mangosteen", "(G. mangostana)", γαρκινίες "(garcinias)" ή διφορούμενα, «καρπός μαϊμούς».

Πολλά είδη απειλούνται από την καταστροφή των οικοτόπων και τουλάχιστον η "G. cadelliana" από τη Νήσο Νότιο Ανταμάν είναι σχεδόν ή έχει ήδη εξαφανιστεί εντελώς.

Οι καρποί είναι μια πηγή τροφής για αρκετά ζώα, όπως τις πεταλούδες αρχιδούκας "(Lexias)" της τροπικής ανατολικής Ασίας, οι οποίες απολαμβάνουν τον χυμό "(sap)" από υπερώριμες μανγκοστάνες.
Βασίλης Τολιόπουλος

Ο Βασίλης Τολιόπουλος (Αθήνα, 15 Ιουνίου 1996) είναι Έλληνας καλαθοσφαιριστής, ο οποίος αγωνίζεται ως Πόιντ γκαρντ / Σούτινγκ γκαρντ για τον Π.Α.Ο.Κ.
Θεόδωρος Φορτσάκης

Ο Θεόδωρος Φορτσάκης είναι Έλληνας πανεπιστημιακός και πολιτικός.
Γιαν φαν ντερ Έλμπουρχτ

Ο Γιαν φαν ντερ Έλμπουρχτ (φλαμανδικά: Jan van der Elburcht (1500 – 1571) ήταν Φλαμανδός ζωγράφος ολλανδικής καταγωγής. Το όνομά του προέρχεται από την πόλη στην οποία γεννήθηκε, το Έλμπουρχ.
Μενόρα Μιβταχίμ Αρένα

Η Μενόρα Μιβταχίμ Αρένα (εβραϊκά: היכל מנורה מבטחים) είναι μεγάλος αθλητικός χώρος πολλαπλών χρήσεων στο νότιο Τελ Αβίβ του Ισραήλ. Είναι μία από τις σημαντικότερες αθλητικές εγκαταστάσεις στην ευρύτερη περιοχή του Τελ Αβίβ. Η χωρητικότητα του γηπέδου είναι 10.383 θεατές σε αγώνες καλαθοσφαίρισης και 8.000 θεατές σε συναυλίες.

Αποτελεί έδρα της ομάδας καλαθοσφαίρισης Μακάμπι Τελ Αβίβ, η οποία είναι τμήμα του αθλητικού συλλόγου Μακάμπι Τελ Αβίβ. Έχει φιλοξενίσει το final four του ισραηλινού πρωταθλήματος, το final four του ισραηλινού κυπέλλου, όπως και τα περισσότερα παιχνίδια της εθνικής ομάδας καλαθοσφαίρισης του Ισραήλ. Επίσης, έχει φιλοξενίσει το final four του Κυπέλλου Πρωταθλητριών Ευρώπης το 1994, όπως και το final four της Ευρωλίγκας το 2004. Σε άλλα αθλήματα, έχει φιλοξενίσει αγωνες Παγκόσμιου Ομίλου Ντέιβις Καπ ανάμεσα στο Ισραήλ και τη Γαλλία το 1989, και τα προημιτελικά του Ντέιβις Καπ μεταξύ του Ισραήλ και της Ρωσίας τον Ιούλιο 2009.

Ανήκει εξ ολοκλήρου στο δήμο του Τελ Αβίβ και το διαχειρίζεται η εταιρεία Sport Palaces Ltd (η οποία διαχειρίζεται επίσης το Στάδιο Μπλούμφιλντ). Στο παρελθόν ονομαζόταν Γιαντ Ελιάου Αρένα και Nokia Arena, ενώ την 1η Ιανουαρίου του 2015, μετονομάστηκε σε Μενόρα Μιβταχίμ Αρένα (היכל מנורה מבטחים).
Štark Arena

Η Štark Arena (σερβικά: Штарк арена, αρχικά γνωστή ως «Београдска арена», Μπεογκράντσκα αρένα) είναι κλειστό στάδιο που βρίσκεται στο Νόβι Μπέογκραντ του Βελιγραδίου. Έχει σχεδιαστεί ως αίθουσα αθλητισμού, πολιτιστικών εκδηλώσεων και άλλων προγραμμάτων. Το συνολικό εμβαδόν του σταδίου είναι 48.000 τετραγωνικά μέτρα, ενώ η χωρητικότητα του είναι από 20.000 έως 25.000, ανάλογα τη χρήση. Το κόστος της υπολογίζεται σε 70 εκατομμύρια ευρώ. Η αρένα είναι μέλος του Ευρωπαϊκού Συνδέσμου Αρένων (EAA).
Στάδιο Τέντι

Το Στάδιο Τέντι (εβραϊκά: איצטדיון טדי) είναι γήπεδο ποδοσφαίρου στην Ιερουσαλήμ του Ισραήλ. Τρεις ποδοσφαιρικές ομάδες χρησιμοποιούν σήμερα το γήπεδο, η Μπεϊτάρ Ιερουσαλήμ, η Χάποελ Ιερουσαλήμ και η Χάποελ Καταμόν Ιερουσαλήμ.

Το γήπεδο πήρε την ονομασία του επι χρόνια δημάρχου της Ιερουσαλήμ Τέντι Κόλεκ, ο οποίος ήταν δήμαρχος κατά τη διάρκεια της κατασκευής του και ήταν ένας από τους εξέχοντες υποστηρικτές του.
Megasport Arena

Η Megasport Arena (ρωσικά: Дворец спорта «Мегаспо́рт») είναι αθλητικός χώρος πολλαπλών χρήσεων στη Μόσχα της Ρωσίας. Το γήπεδο έχει μέγιστη χωρητικότητα 13.926 θεατών.

Ειδικότερα, η χωρητικότητα του γηπέδου μπορεί να φτάσει τις 12.126 σε αγώνες χόκεϊ επί πάγου, τις 12.926 σε αγωνίσματα γυμναστικής, τις 13.126 σε αγώνες αντισφαίρισης, τις 13.126 σε αγώνες καλαθοσφαίρισης, όπως και τις 13.926 σε αγώνες πυγμαχίας.

Στο παρελθόν ονομαζόταν «Αρένα να Χοντίνκε» (Арена на Ходынке). Μετονομάστηκε σε «Megasport Arena» το 2007. Στο συγκεκριμένο γήπεδο διεξάγει τους ευρωπαϊκούς εντός έδρας αγώνες της η ομάδα καλαθοσφαίρισης ΤΣΣΚΑ Μόσχας.
Σπύρος Περεσιάδης

Ο Σπύρος Περεσιάδης ("ή Σπυρίδων Περεσιάδης", Μεσορρούγι Αχαΐας, 1854 – Αθήνα, 1918) ήταν Έλληνας συγγραφέας.

Γεννήθηκε το Μεσορρούγι όπου πέρασε τα πρώτα παιδικά του χρόνια. Φοίτησε στο δημοτικό σχολείο του χωριού του και μετά στο Ελληνικό σχολείο Ακράτας. Υπηρέτησε αργότερα ως γραμματέας του Δήμου Νωνάκριδος και ως γραμματοδιδάσκαλος στο Δημοτικό σχολείο της γειτονικής Περιστέρας. Στα παιδικά του χρόνια δέχτηκε το πρώτο χτύπημα της μοίρας: σ' ένα παιδικό παιχνίδι ένα μυτερό ξύλο τον τραυμάτισε στο μάτι με αποτέλεσμα την μερική απώλεια όρασης στο ένα μάτι. Πολύ αργότερα, το 1879, σε μια ερασιτεχνική παράσταση στην Ακράτα, όπου μετείχε και ο ίδιος, ένα θραύσμα καψυλίου, από εκπυρσοκρότηση όπλου που χρησιμοποιήθηκε για τις ανάγκες μιας δραματικής σκηνής, σφηνώθηκε στο γερό του μάτι και ολοκλήρωσε την τραγωδία. Φαίνεται πως πέτυχε μετάθεση στην Αθήνα, όπου υποβλήθηκε σε συστηματική θεραπεία, αλλά ούτε η επιστήμη της πρωτεύουσας κατάφερε να αναστείλει την εξέλιξη του τραυματικού καταρράκτη, που θα επιφέρει με βραδύ ρυθμό την ολική τύφλωση. Μετά το θάνατο της μητέρας του το 1887, εγκαταστάθηκε στην Ακράτα για μια δεκαετία, η οποία αποτελεί τα χρόνια της συγγραφής των κορυφαίων θεατρικών του έργων. Το 1897 μετακόμισε στην Αθήνα ως το τέλος της ζωής του το 1918.
Στάδιο Σάμι Οφέρ

Ο Στάδιο Σάμι Οφέρ (εβραϊκά: אצטדיון סמי עופר) επίσης γνωστό ως «Διεθνές Στάδιο Χάιφα», είναι γήπεδο πολλαπλών χρήσεων στη Χάιφα του Ισραήλ. Η κατασκευή ξεκίνησε στα τέλη του 2009 και ολοκληρώθηκε το 2014. Το στάδιο αναπτύχθηκε και κατασκευάστηκε από τη Haifa Economic Corporation. Επί του παρόντος, το γήπεδο χρησιμοποιείται κυρίως για ποδοσφαιρικούς αγώνες, ως έδρα της Μακάμπι Χάιφα και της Χάποελ Χάιφα.

Το στάδιο αντικατέστησε το παλαιότερο Στάδιο Κιριάτ Ελιέζερ, το οποίο έκλεισε το 2014 και κατεδαφίστηκε το 2015. Το γήπεδο πήρε την ονομασία του από τον ισραηλινό μεγιστάνα στον τομέα της ναυτιλίας, Σάμι Οφέρ, ο οποίος δώρισε 20 εκατομμύρια δολλάρια για την κατασκευή του γηπέδου. Η συνεισφορά του Οφέρ έφτασε το 19% του συνολικού κόστους του γηπέδου. Είναι χωρητικότητας 30.780 θέσεων.
Ποδοσφαιρική Ομοσπονδία Ισραήλ

Η Ποδοσφαιρική Ομοσπονδία Ισραήλ (εβραϊκά: ההתאחדות לכדורגל בישראל, αγγλικά: "Israel Football Association", IFA) είναι το όργανο διοίκησης του ποδοσφαίρου στο Ισραήλ. Εδρεύει στο Ραμάτ Γκαν και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Ισραήλ.

Τα επαγγελματικά πρωταθλήματα της χώρας διοργανόνωνται από την οργάνωση Ισραηλινοί Σύνδεσμοι Επαγγελματικού Ποδοσφαίρου (IPFL) υπό την εποπτεία της Ποδοσφαιρικής Ομοσπονδίας Ισραήλ.
Τόρεϊ Μπραγκς

Ο Τόρεϊ Μπραγκς (Λος Άντζελες, 15 Μαΐου 1976), είναι Αμερικάνος πρώην επαγγελματίας καλαθοσφαιριστής. Έχει ύψος 2,03 μέτρα και αγωνιζόταν στη θέση του Σμολ φόργουορντ.
Σκαμβωνίδες

Οι Σκαμβωνίδες ή "Σκαμμωνίδες" ή "Σκαμωνίδες" ή "Σκαβωνίδες" () ήταν αρχαίος οικισμός και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας), ο οποίος πιθανόν βρισκόταν στην πόλη της Αθήνας και μάλιστα εντός του Θεμιστοκλείου τείχους. Η τοποθεσία του δήμου αυτού δεν έχει ακόμα ταυτιστεί με κάποια σημερινή περιοχή.
Νίκη Γουλανδρή

Η Νίκη Γουλανδρή (1925–9 Φεβρουαρίου 2019) ήταν Ελληνίδα ευεργέτιδα και επιτυχημένη βοτανική ζωγράφος.

Αφού αποφοίτησε από τη Γερμανική Σχολή Αθηνών, η Νίκη Γουλανδρή σπούδασε Πολιτική Επιστήμη και Οικονομικά στο Πανεπιστήμιο Αθηνών και συνέχισε με μεταπτυχιακές σπουδές στην Πολιτική Επιστήμη και τη Φιλοσοφία στο Πανεπιστήμιο Φρανκφούρτης υπό την επίβλεψη των φιλοσόφων Τέοντορ Αντόρνο και Μαξ Χορκχάιμερ. Μιλούσε άπταιστα Γαλλικά, Γερμανικά και Αγγλικά. Επίσης, ήταν επίτιμη διδάκτωρ φιλοσοφίας στην επιστήμη του Πανεπιστημίου της Ουψάλα στη Σουηδία.

Βοήθησε στην εικονογράφηση αρκετών βοτανολογικών βιβλίων, όπως τα "Wild Flowers of Greece" (Άγρια άνθη της Ελλάδας) από τους Κ. Γουλιμή και W. T. Stearn, και and "Peonies of Greece" (Παιώνιες της Ελλάδας) από τους U.T. Stearn και P.H. Davies. 

Ήταν Πρόεδρος του Μουσείου Γουλανδρή Φυσικής Ιστορίας. Διετέλεσε υπουργός Κοινωνικών Υπηρεσιών (1974), Γενική Γραμματέας Υγείας (1974), επίτιμη αντιπρόεδρος της Ελληνικής Ραδιοφωνίας Τηλεόρασης (1975–80), και μέλος της Διεθνούς Επιτροπής για τον Πολιτισμό και την Εξέλιξη της UNESCO. Είχε κερδίσει βραβείο "Global 500" του Περιβαλλοντικού Προγράμματος των Ηνωμένων Εθνών το 1990, ενώ το 1991 ονοματίστηκε Γυναίκα της Ευρώπης από την Ευρωπαϊκή Επιτροπή, το Ευρωπαϊκό Κοινοβούλιο και το Ευρωπαϊκό Κίνημα.

Υπήρξε παντρεμένη με τον Άγγελο Γουλανδρή, της οικογενείας εφοπλιστών, με τον οποίον ίδρυσαν το Μουσείο Φυσικής Ιστορίας Γουλανδρή το 1964.

Πέθανε στις 9 Φεβρουαρίου 2019 στην Αθήνα.
Ομοσπονδία Καλαθοσφαίρισης Μεξικού

Η Ομοσπονδία Καλαθοσφαίρισης Μεξικού (ισπανικά: "Federación Mexicana de Baloncesto", FMB) αποτελεί όργανο διοίκησης της καλαθοσφαίρισης στο Μεξικό.
Ντάμπο

Ο Ντάμπο (αγγλικά: Dumbo) είναι αμερικανική ταινία κινουμένων σχεδίων του 1941. Η παραγωγή έγινε από τη Walt Disney Productions και η διανομή από την RKO Pictures. Πρόκειται για την τέταρτη ταινία κινουμένων σχεδίων μεγάλου μήκους της εταιρείας, μετά τις "Η Χιονάτη και οι επτά νάνοι", "Πινόκιο" και "Φαντασία". Η ιστορία της βασίστηκε στο έργο της Έλεν Άμπερσον και του Χάρολντ Περλ, ο οποίος το εικονογράφησε, και έχει ως επίκεντρό της έναν ανθρωπόμορφο ελέφαντα με το όνομα Ντάμπο. Ο Ντάμπο δέχεται γελοιοποίηση για τα μεγάλα του αυτιά, αλλά στην πραγματικότητα μπορεί να χρησιμοποιήσει τα αυτιά του ως φτερά για να πετάξει. Κατά τη διάρκεια της περισσότερης ταινίας, ο μόνος πραγματικός του φίλος, εκτός από τη μητέρα του, είναι ένας ποντικός με το όνομα Τίμοθι. Μια σχέση η οποία λειτουργεί σαν παρωδία της έχθρας που υπάρχει ανάμεσα σε ελέφαντες και ποντίκια, εξαιτίας του μύθου ότι οι πρώτοι φοβούνται τα δεύτερα.

Ο "Ντάμπο" κυκλοφόρησε στις 23 Οκτωβρίου 1941. Η ταινία δημιουργήθηκε για να καλυφθεί η οικονομική ζημιά της εταιρείας από την ταινία "Φαντασία", για αυτό και η συγκεκριμένη ταινία δημιουργήθηκε με απλότητα και οικονομία. Η διάρκεια της δεν ξεπερνά τα 64 λεπτά, πράγμα που την καθιστά μία από τις μικρότερες ταινίες μεγάλου μήκους κινουμένων σχεδίων της Disney. Ο ήχος ηχογραφήθηκε συμβατικά με το σύστημα RCA, ενώ μια φωνή δημιουργήθηκε συνθετικά με το σύστημα Sonovox, αλλά επίσης ηχογραφήθηκε με το RCA.

Η ταινία κέρδισε Όσκαρ Καλύτερης Μουσικής το 1941. Το 2017, η ταινία επιλέχθηκε για τη διατήρησή της στο Εθνικό Μητρώο Κινηματογράφου από τη Βιβλιοθήκη του Κογκρέσου των Ηνωμένων Πολιτειών ως «πολιτιστικά, ιστορικά ή αισθητικά σημαντική».

Μία live-action προσαρμογή της ταινίας με σκηνοθέτη τον Τιμ Μπάρτον κυκλοφόρησε στις 29 Μαρτίου 2019.
Μεξικανική Αθλητική Ομοσπονδία Καλαθοσφαίρισης

Η Μεξικανική Αθλητική Ομοσπονδία Καλαθοσφαίρισης (ισπανικά: "Asociación Deportiva Mexicana de Básquetbol", ADEMEBA) είναι το όργανο διοίκησης της καλαθοσφαίρισης στο Μεξικό. Εδρεύει στην Πόλη του Μεξικού και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Μεξικού.
Ομοσπονδία Καλαθοσφαίρισης Καναδά

Η Ομοσπονδία Καλαθοσφαίρισης Καναδά (αγγλικά: "Canada Basketball", CB) είναι το όργανο διοίκησης της καλαθοσφαίρισης στον Καναδά. Εδρεύει στο Τορόντο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Καναδά.
Classic Queen

Classic Queen είναι ο τίτλος της συλλογής τραγουδιών του βρετανικού ροκ συγκροτήματος Queen, η οποία κυκλοφόρησε στις 3 Μαρτίου του 1992 μέσω της δισκογραφικής εταιρείας "Hollywood Records".

Η συλλογή εκδόθηκε μόνο στην Βόρεια Αμερική, με σκοπό να εκμεταλλευτεί την ανεβασμένη δημοτικότητα του συγκροτήματος λόγω της ταινίας "Wayne's World". Σκαρφάλωσε στην τέταρτη θέση του αμερικάνικου Billboard και έχει βραβευθεί ως τριπλά πλατινένιο άλμπουμ στις Ηνωμένες Πολιτείες και ως πενταπλά πλατινένιο στον Καναδά.

Την ίδια περίοδο, η "Hollywood Records" επανακυκλοφόρησε την συλλογή ""Greatest Hits", θέλοντας να συνδυάσει τις δύο κυκλοφορίες, αφού τα τραγούδια που περιελάμβαναν είχαν αρκετές διαφορές, με το "Classic Queen" να έχει αφήσει εκτός τελικής κόπης επιτυχίες όπως τα "Another One Bites the Dust", "We Will Rock You", "We Are the Champions", "Somebody to Love" και "Don't Stop Me Now"".
Νικόλα Λεάλι

Ο Νικόλα Λεάλι (ιταλικά: "Nicola Leali", γένν. 17 Φεβρουαρίου 1993) είναι Ιταλός επαγγελματίας ποδοσφαιριστής, οποίος ανήκει στη Γιουβέντους και αγωνίζεται στη θέση του τερματοφύλακα. Από το καλοκαίρι του 2017, αγωνίζεται για τη Ζούλτε Βάρεγκεμ ως δανεικός.Από τον Φλεβάρη(3/2) αγωνίζεται στη Περούτζα.
Ξενοφών Άκογλου

Ο Ξενοφών Άκογλου ή Άκογλους (Σαμψούντα, 1895 – Αθήνα, 1 Δεκεμβρίου 1961) ήταν Έλληνας λογοτέχνης, λαογράφος και στρατιωτικός, γνωστός και υπό το καλλιτεχνικό ψευδώνυμο "Ξένος Ξενίτας."
Επαμεινώνδας Κονιδάρης

Ο Επαμεινώνδας Κονιδάρης (1837-1897) ήταν Έλληνας ζωγράφος και ποιητής.
Στέλιος Σπεράντζας

Ο Στέλιος Σπεράντζας ή Σπεράντσας (Σμύρνη, 1888 - Αθήνα, 6 Ιουνίου 1962) ήταν Έλληνας οδοντίατρος, πανεπιστημιακός καθηγητής και λογοτέχνης. Υπήρξε ο στιχουργός των δύο πρώτων ύμνων του Πανιωνίου ΓΣΣ.
Κατερίνα Σαββαΐδου

Η Κατερίνα Σαββαΐδου είναι Ελληνίδα νομικός η οποία διετέλεσε Γενική Γραμματέας Δημοσίων Εσόδων στο Υπουργείο Οικονομικών της Ελλάδας από τις 24 Ιουνίου 2014 έως τις 22 Οκτωβρίου 2015, όταν και απομακρύνθηκε από τη θέση της μετά από ομόφωνη κυβερνητική απόφαση. Γεννήθηκε στην Αθήνα στις 10 Οκτωβρίου 1972.
Γιόχαν Αμπρόζιους Μπαχ

Ο Γιόχαν Αμπρόζιους Μπαχ ("Johann Ambrosius Bach", Ερφούρτη, 22 Φεβρουαρίου 1645 - Άιζεναχ, 20 Φεβρουαρίου 1695) ήταν Γερμανός μουσικός, γιος του Κρίστοφ Μπαχ και δίδυμος αδελφός του Γιόχαν Κρίστοφ Μπαχ. 

Πριν εγκατασταθεί στο Άιζεναχ το 1671 για να εργαστεί ως μουσικός διευθυντής της πόλης (γερμ. Hausmann), ήταν μουσικός (Stadtpfeifer) στο Άρνσταντ και από το 1667 βιολιστής σε μουσική εταιρεία της γενέτειράς του Ερφούρτης. Όπως και πολλά άλλα μέλη της οικογένειας των Μπαχ δραστηριοποιήθηκε κυρίως ως εκτελεστής. Δεν διασώζονται συνθέσεις του και αν ασχολήθηκε με τη σύνθεση θα πρέπει να το έκανε στο περιθώριο των καθηκόντων του ως μουσικού στις πόλεις που εργάστηκε.

Για τις εξαιρετικές και πολύπλευρες ικανότητές του ως εκτελεστή σε διάφορα όργανα μας πληροφορεί ο χρονογράφος του Άιζεναχ Ντρέσλερ. To 1684 τού προσφέρθηκε υψηλή θέση στην Ερφούρτη, την οποία αναγκάστηκε να αρνηθεί μετά από απροθυμία του δούκα του Άιζεναχ να στερηθεί των υπηρεσιών του.

Την 1η Απριλίου 1678 παντρεύτηκε την Μαρία Ελίζαμπετ Λέμερχιρτ, με την οποία απέκτησε οκτώ παιδιά, τέσσερα από τα οποία διακρίθηκαν ως μουσικοί, με κορυφαίο τον Γιόχαν Σεμπάστιαν Μπαχ. Μετά το θάνατο της Λέμερχιρτ από άγνωστη αιτία τον Μάιο του 1694, παντρεύτηκε για δεύτερη φορά στις 27 Νοεμβρίου 1694, την Μπάρμπαρα Ελιζαμπέτα.

Ένα πορτρέτο του, που αποδίδεται στον Johann David Herlicius, βρίσκεται σήμερα στο Αρχείο Μπαχ της Λειψίας.
Ιωάννης Κορνάρος

Ο Ιωάννης Κορνάρος (1745-1821) ήταν Κρητικός ζωγράφος.
Μαρουθάς

Ο Μαρουθάς (;-420) ήταν Σύρος χριστιανός επίσκοπος στη Μαρτυρόπολη.
Οριέντιος

Ο Οριέντιος (;-439) ήταν Λατίνος ποιητής και χριστιανός επίσκοπος.
Παύλος της Γιουγκοσλαβίας

Ο πρίγκιπας Παύλος της Γιουγκοσλαβίας ("Павле Карађорђевић", 27 Απριλίου 1893 - 14 Σεπτεμβρίου 1976), γνωστός και ως Παύλος Καραγεώργεβιτς, ήταν αντιβασιλέας της Γιουγκοσλαβίας από τις 9 Οκτωβρίου 1934 μέχρι τις 27 Μαρτίου 1941, κατά τη διάρκεια της ανήλικης βασιλείας του βασιλιά Πέτρου Β΄.
Σύνδεσμος Καλαθοσφαίρισης Φιλιππίνων

Ο Σύνδεσμος Καλαθοσφαίρισης Φιλιππίνων (αγγλικά: "Basketball Association of the Philippines", BAP) ήταν η αναγνωρισμένη από τη Διεθνή Ομοσπονδία Καλαθοσφαίρισης (FIBA) ως η εθνική ομοσπονδία καλαθοσφαίρισης στις Φιλιππίνες. Αναγνωρίστηκε από την FIBA το 1936 μέχρι το 2007, οπότε και συγχωνεύθηκε με τη Φιλιππινέζικη Ομοσπονδία Καλαθοσφαίρισης (PB) στις 6 Φεβρουαρίου του 2007, για να δημιουργηθεί η Ομοσπονδία Καλαθοσφαίρισης Φιλιππίνων (SBP).

Είχε την ευθύνη της διοργάνωσης ως επί το πλείστον ερασιτεχνικών και ημιεπαγγελματικών πρωταθλημάτων όπως αυτό του Αθλητικού Συνδέσμου Περιφέρειας Εθνικής Πρωτεύουσας (NCRAA), του Αθλητικού Συνδέσμου Πανεπιστημίων και Κολεγίων (UCAA), του Αθλητικού Συνδέσμου Μιντανάο Βισάγιας (MVBA), της Εθνικής Συνδιάσκεψης Καλαθοσφαίρισης (NBC) και της BARECOM.

Η BAP διαλύθηκε έπειτα από τη σύσταση του νέου οργανισμού, όπως αναφέρεται από ένα κοινό ανακοινωθέν μεταξύ της BAP και της PB, κατά τη διάρκεια του Συνεδρίου της FIBA στη Σαϊτάμα της Ιαπωνίας. Παρ' ολ' αυτά, η BAP συνέχισε να υφίσταται, ως μη αναγνωρισμένη.
Αντρέα Στραματσόνι

Ο Αντρέα Στραματσόνι (ιταλικά: "Andrea Stramaccioni", , γένν. 9 Ιανουαρίου 1976) είναι Ιταλός προπονητής ποδοσφαίρου και πρώην ποδοσφαιριστής.

Τα πρώτα του βήματα στην προπονητική ήταν στις ομάδες νέων της Ρόμα και της Ίντερ, και ανέλαβε την πρώτη ομάδα της Ίντερ στις 26 Μαρτίου του 2012 αντικαθιστώντας τον Κλαούντιο Ρανιέρι. Την περίοδο 2015-τέλη 2016, ήταν προπονητής του Παναθηναϊκού. Είναι κάτοχος πτυχίου νομικής του πανεπιστημίου La Sapienza University της Ρώμης (απ. 2010).
Λούκας Αχτσέλινκ

Ο Λούκας Αχτσέλινκ (φλαμανδικά: Lucas Achtschellinck (εναλλακτικές γραφές του επωνύμου του: Achtschellincks, Achtschellinckx, Achtschellincx, Aghtschellinx) (βαπτ. 16 Ιανουαρίου 1626 – ταφή 12 Μαΐου 1699) ήταν Φλαμανδός ζωγράφος τοπίων.
Mall of Asia Arena

Το Mall of Asia Arena είναι κλειστό στάδιο εντός του συγκροτήματος SM Mall of Asia, στο Πασάι της Μανίλα στις Φιλιππίνες. Έχει χωρητικότητα 15.000 θεατές για αθλητικές εκδηλώσεις, ενώ η συνολική χωρητικότητά του είναι 20.000 θεατές. Το στάδιο εγκαινιάστηκε στις 16 Ιουνίου του 2012. Έχει αναδιπλούμενα καθίσματα και κτίριο στάθμευσης χωρητικότητας 2.000 αυτοκινήτων.

Το Mall of Asia Arena είναι εναλλακτικός χώρος του Συνδέσμου Φιλιππινέζικης Καλαθοσφαίρισης (PBA), όταν το Smart Araneta Coliseum δεν είναι διαθέσιμο. Το στάδιο είναι επίσης η νέα έδρα του Εθνικού Κολλεγιακού Αθλητικού Συνδέσμου (NCAA) των Φιλιππίνων.
Γιαν ντε Βελ Ι

Ο Γιαν ντε Βελ Ι (φλαμανδικά: Jan de Wael ή Hans de Wael ή Jan Baptist de Wael, 1558–1633) ήταν Φλαμανδός ζωγράφος και χαράκτης ο οποίος φιλοτεχνούσε κυρίως έργα θρησκευτικού περιεχομένου και τοπία.